
Anotācija (ex-ante) 25-TA-2623
Izdrukāts 30.07.2026. 00.22 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 6. septembra rīkojumā Nr. 729 "Par 2.1.1.1.i. investīcijas projekta "Finanšu dokumentu aprites digitalizācija, izveidojot centralizētu finanšu dokumentu maiņvietu" pases un centralizētās funkcijas vai koplietošanas pakalpojumu attīstības plāna apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumi Ministru kabineta 2024. gada 6. septembra rīkojumā Nr. 729 "Par 2.1.1.1.i. investīcijas projekta "Finanšu dokumentu aprites digitalizācija, izveidojot centralizētu finanšu dokumentu maiņvietu" (turpmāk – projekts) pases un centralizētās funkcijas vai koplietošanas pakalpojumu attīstības plāna apstiprināšanu" ir izstrādāti pamatojoties uz Viedās administrācijas un reģionālās attīstības ministrijas (turpmāk – VARAM) sagatavotajiem grozījumiem Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" tiesību akta lietas ID 26-TA-514 (turpmāk – MK noteikumu Nr. 435 grozījumi).
1. Projekta finansējuma ietaupījums.
Sākotnēji plānotās projekta izmaksas bija 2 032 800,00 EUR ar pievienotās vērtības nodokli (turpmāk - PVN). Projekta īstenošanas laikā, veicot izmaiņas sākotnēji plānotajā e-rēķinu ieviešamajā tehniskajā un arhitektūras risinājumā, izveidojās finansējuma ietaupījums, kas neietekmē projektā noteikto sasniedzamo mērķi - izveidot centralizētu finanšu dokumentu (turpmāk – e-rēķini) maiņvietu attaisnojuma dokumentu elektroniskai apritei, lai VID strukturētā veidā saņemtu e-rēķinu datus par iekšzemes darījumiem. Rīkojuma projektā paredzēts samazināt investīcijas projekta izmaksas par kopējo ietaupījuma summu 1 173 338,00 EUR ar PVN. Attiecīgi investīcijas projekta kopējās izmaksas pēc samazinājuma veido: 
a) 710 299,00 EUR - Atveseļošanas un noturības mehānisma projekta līdzekļu finansējums;
b) 149 163,00 EUR - valsts budžeta finansējums pievienotās vērtības nodokļa segšanai.
Kopā - 859 462,00 EUR.
2. Projekta rādītāju sasniegšanas termiņa pagarināšana.
Lai nodrošinātu pilnvērtīgu risinājuma izstrādi un testēšanu, nepieciešams pagarināt projekta rādītāja -  “PVN taksācijas perioda deklarācijas sagatavošana” sasniegšanas termiņu līdz 2026. gada 31. maijam.
Ņemot vērā VARAM izteikto priekšlikumu – noteikt produkcijā ieviešanas termiņu 2026. gada II ceturksni (bet ne vēlāk kā 2026. gada 31. maijs), ieviešanas termiņš līdz 2026. gada 31. maijam tiek noteikts arī šādām funkcionalitātēm: 1) e-rēķinu datus izmantot citu ar nodokļu administrēšanu un nodokļu samaksas veicināšanu saistītu VID iekšējo biznesa procesu uzlabošanai; 2) saņemto e-rēķinu datnēm izgūto strukturēto datu nodošanu uz Datu izplatīšanas un pārvaldības platformu (turpmāk – DAGR), lai šie dati būtu pieejami citām valsts iestādēm to funkciju izpildei.
Rīkojuma projekta pielikumi ietver aktualizētu projekta pasi (1. pielikums) un centralizēto funkciju vai koplietošanas pakalpojumu attīstības plānu (2. pielikums), kuros veikti attiecīgie nepieciešamie grozījumi.
3. Projekta pasē nepieciešams aktualizēt projekta ieguvuma "E-rēķinu datu nodošana citām valsts pārvaldes iestādēm vienreizes principa nodrošināšanai" noteikto rādītāja vērtību - valsts iestāžu skaitu, kuras izgūst  strukturētos e-rēķinu datus, izmantojot DAGR, to samazinot.
1.2. Mērķis
Mērķa apraksts
Grozījumi paredz precizēt projekta tvērumu, koriģējot finansējuma apjomu un noteikt termiņu ieviešanai produkcijā 2026. gada II ceturksni, bet ne vēlāk kā 2026. gada 31. maijs, pagarinot rādītāja sasniegšanas termiņu līdz 2026. gada 31. maijam, izsakot projekta pasi (1. pielikums) un centralizēto funkciju vai koplietošanas pakalpojumu attīstības plānu (2. pielikums) jaunā redakcijā. Ierosinātie grozījumi neietekmē projektā noteikto sasniedzamo mērķi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
1. Projekta finansējuma ietaupījums.
Apzinot šobrīd esošo situāciju par finanšu līdzekļu nepieciešamību investīciju projekta sekmīgai īstenošanai, ir secināts, ka, veicot tehniskā risinājuma un arhitektūras izmaiņas, projektā radies ietaupījums. Finanšu ietaupījums panākts, jo:
1) veiktas izmaiņas e-rēķinu risinājuma arhitektūrā – nodalot e-rēķinu datu krātuves – operatīvajā un analītiskajā datu krātuvē, kā rezultātā izstrādes darbu īpatsvars no Datu noliktavas sistēmas tika pārvirzīts uz Elektronisko deklarēšanas sistēmu, kurā tika realizēta operatīvā datu krātuve, tādējādi samazinot sākotnēji plānoto cilvēkdienu skaitu;
2) izvērtējot veiktās arhitektūras izmaiņas un ievērojot Ministru kabineta 2023. gada 4. jūlija noteikumus Nr. 367 “Informācijas sistēmu vispārējās tehniskās prasības”, tika pieņemts lēmums īstenot Valsts ieņēmumu dienestā (turpmāk – VID) izmantotā SAP HANA analītiskā datu krātuves risinājuma, kas nodrošina analītikas e-rēķinu datu krātuvi, pāreju uz mākoņpakalpojuma nomu. Izmaiņas datu krātuves sadalīšanā – operatīvajā un analītiskajā, kā arī analītiskās krātuves pāreja uz mākoņpaklapojumu palīdzēja optimizēt nepieciešamo SAP HANA licenču izmantošanu, tādējādi novēršot nepieciešamību iegādāties papildu datubāžu licences;
3) pārvirzot izstrādes darbu īpatsvaru uz Elektroniskās deklarēšanas sistēmu, izstrāde tiek veikta par zemāku vienas cilvēkdienas cenu, nekā sākotnēji bija plānots.
Atbilstoši MK 2025. gada 9. decembra noteikumu Nr. 435 grozījumiem un 4. pielikumā norādīto summu Atveseļošanas un noturības mehānisma finansējums projektam bez pievienotās vērtības nodokļa ir 710 299,00 EUR. Finansējuma samazinājums neietekmē projektā noteiktā mērķa sasniegšanu. 

2. Projekta rādītāju sasniegšanas termiņa pagarināšana.
Saskaņā ar projekta pasi, līdz 2025. gada 30. decembrim bija plānots īstenot šādas funkcionalitātes (turpmāk – projekta aktivitātes):
1) iekšzemes apritē esošo e-rēķinu datu saņemšanu un saglabāšanu;
2) e-rēķinu datu izmantošanu citu ar nodokļu administrēšanu un nodokļu samaksas veicināšanu saistītu VID iekšējo biznesa procesu uzlabošanai;
3) no saņemto e-rēķinu datnēm izgūto strukturēto datu nodošanu uz DAGR, lai šie dati būtu pieejami citām valsts iestādēm to funkciju izpildei;
4) PVN taksācijas perioda deklarācijas sagatavošanas procesa pilnveidošanu, nodrošinot e-rēķinu datu izguvi un automātisku ielasi PVN deklarācijās un tās pielikumos.
Atbilstoši MK noteikumiem Nr. 749 "Kārtība, kādā organizē un īsteno strukturētu elektronisko rēķinu apriti un kādā strukturētu elektronisko rēķinu datus iesniedz Valsts ieņēmumu dienestam", no 2025. gada 31. decembra ir nodrošināta viena no primārajām funkcionalitātēm - iekšzemes apritē esošo e-rēķinu saņemšana un saglabāšana. Tāpat tiek nodrošināts risinājums, kas ļaus izmantot e-rēķinu datus VID iekšējo biznesa procesu uzlabošanai, īpaši tajos procesos, kas saistīti ar nodokļu administrēšanu un nodokļu samaksas veicināšanu. Ir nodrošināta saņemto e-rēķinu strukturēto datu nodošana DAGR, lai šie dati kļūtu pieejami arī citām valsts pārvaldes iestādēm, kurām normatīvajos aktos būs noteikts tiesiskais pamatojums e-rēķinu datu saņemšanai pieprasītajā apjomā.
Lai nodrošinātu kvalitatīvu izstrādi un ieviešanu, nepieciešams veikt termiņa pagarināšanu līdz 2026. gada 31. maijam.

3. Projekta ieguvuma "E-rēķinu datu nodošana citām valsts pārvaldes iestādēm vienreizes principa nodrošināšanai" noteiktās vērtības samazināšana.
Pašreiz projekta pases 3.3.3. apakšpunkta ieguvumam “E‑rēķinu datu nodošana citām valsts pārvaldes iestādēm vienreizējās informācijas sniegšanas principa nodrošināšanai” ir noteikts radītājs -  vismaz 10 valsts iestādes, kuras izgūst e-rēķinu datus no DAGR. Ņemot vērā šobrīd saņemto informāciju par valsts iestāžu tiesisko pamatojumu e-rēķinu datu saņemšanai noteiktajā apjomā un valsts iestāžu tehnisko gatavību (pieslēguma izveide DAGR datu izguvei), konstatēts, ka noteiktais rādītājs projekta īstenošanas termiņā netiks sasniegts. Līdz ar ko ir nepieciešams veikt rādītāja samazināšanu no 10 valsts iestādēm uz 1 valsts iestādi.
Problēmas un risinājumi
Problēmas apraksts
1. Projekta finansējumu ietaupījums.
Nepieciešams samazināt projektam piešķirto finansējumu, pamatojoties uz VARAM iesniegtajiem (tiesību akta lietas ID 26-TA-514)  grozījumiem Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 4. pielikumu. Projekta ietaupījums plānots 1 173 338,00 EUR  ar PVN.
Risinājuma apraksts
Saskaņā ar MK noteikumu Nr. 435 grozījumiem tiks veikti grozījumi projekta pasē. Atbilstoši veikts samazinājums, norādot finansējumu 710 299,00 EUR bez PVN Atveseļošanas un noturības mehānisma plāna projektam un attiecīgi samazinot PVN apmēru uz 149 163,00 EUR.
Problēmas apraksts
2. Projekta rādītāju sasniegšanas termiņa pagarināšana.
Šobrīd projekta pasē noteiktais visu rādītāju sasniegšanas termiņš ir 2025. gada 30. decembris. Ņemot vērā, ka projekta īstenošanas laikā tika mainīts tehniskais risinājums, bija nepieciešams pārvērtēt un aktualizēt prasības izstrādes darbiem, veikt darbu pārplānošanu, ņemot vērā to loģisko izstrādes secību attiecīgajās informācijas sistēmās, lai primāri nodrošinātu to funkcionalitāšu ieviešanu, kas nodrošina iekšzemes apritē esošo e-rēķinu saņemšanu un saglabāšanu sākotnēji noteiktajā termiņā – 2025. gada 30. decembrim. Lai pilnvērtīgi un kvalitatīvi ieviestu visas 4 (četras) plānotās funkcionalitātes, ierosinām projekta rādītāja sasniegšanas termiņu noteikt līdz 2026. gada 31. maijam, tādējādi nodrošinot augstāku visu rādītāju izpildes kvalitāti. |Ir ņemts vērā VARAM un Tieslietu ministrijas iesniegtais priekšlikums norādīt termiņu ieviešanai produkcijā 2026. gada II ceturksni (bet ne vēlāk kā 2026. gada 31. maijs).
Risinājuma apraksts
Atbilstoši Ministru kabineta 2022. gada 14. jūlija noteikumu Nr. 435 “Eiropas Savienības Atveseļošanās un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” īstenošanas noteikumi”  nosacījumiem, un ņemot vērā projekta ieviešanas gaitā identificētos papildu tehniskos un organizatoriskos izaicinājumus, kā arī VARAM sniegto priekšlikumus par termiņa ieviešanu produkcijā līdz 2026. gada 31. maijam, tiek lūgts pagarināt projekta rādītāju sasniegšanas termiņu līdz 2026. gada 31. maijam.
Tiks aktualizētā projekta pase (1. pielikums) un centralizēto funkciju vai koplietošanas pakalpojumu attīstības plāns (2. pielikums).
Problēmas apraksts
3. Projekta ieguvuma "E-rēķinu datu nodošana citām valsts pārvaldes iestādēm vienreizes principa nodrošināšanai" noteiktās vērtības samazināšana.
Projekta ieguvums “E‑rēķinu datu nodošana citām valsts pārvaldes iestādēm vienreizējās informācijas sniegšanas principa nodrošināšanai” ar rezultātu – 10 iestādes sākotnēji tika noteikts, balstoties uz pieņēmumu, ka strukturētie e-rēķinu dati būs nepieciešami plašam valsts iestāžu lokam. Par šādu iespēju VID nosūtīja informatīvu vēstuli valsts iestādēm, norādot, ka VID kā strukturētu e-rēķinu datu saņēmējs plāno šos datus padarīt pieejamus arī citām valsts pārvaldes iestādēm, lai ievērotu Ministru kabineta 2017. gada 4. jūlija noteikumu Nr. 402 “Valsts pārvaldes e-pakalpojumu noteikumi” 10. punktā noteikto vienreizes principu.
Projekta īstenošanas gaitā ir konstatēts, ka sākotnēji noteiktais ieguvuma nav pilnībā sasniedzams. Kā ierobežojošie faktori datu izguvei no DAGR šobrīd identificēti valsts iestāžu sniegtie tiesiskie pamatojumi, kas ir nepietiekami e-rēķinu datu saņemšanai, un iestāžu tehniskā gatavība (pieslēguma izveide DAGR datu izguvei). Līdz ar to nav sasniedzams sākotnēji noteiktais ieguvuma rādītājs — 10 valsts iestādes, kurām ir pieejami strukturētie e‑rēķinu dati, izmantojot DAGR.
Risinājuma apraksts
Lai novērstu konstatēto risku, projekta pases (1. pielikums) 3.3.3. apakšpunktā “E‑rēķinu datu nodošana citām valsts pārvaldes iestādēm vienreizējās informācijas sniegšanas principa nodrošināšanai” noteiktā rādītāja vērtība tiek samazināta no 10 valsts iestādēm uz 1 valsts iestādi. Vienlaikus norādām, ka pēc projekta termiņa beigām kas ir 2026. gada 31. maijs, tiks turpināts darbs ar valsts iestādēm, kuras ir izteikušas vēlmi saņemt datus no DAGR, ( Iepirkuma uzraudzības birojs; Valsts kase; Iekšlietu ministrijas iekšējās drošības dienests; Valsts policijas ekonomisko noziegumu apkarošanas pārvalde; Lauku atbalsta dienests; Tiesu administrācija; Nodokļu un muitas policija; Valsts meža dienests; Centrālā statistikas pārvalde; ) informējot tās par nepieciešamajiem juridiskajiem un integrācijas darbiem ar DAGR, lai pakāpeniski paplašinātu to iestāžu loku, kuras  datus izgūs no DAGR.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	667 060
	-208 227
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	667 060
	-208 227
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	807 142
	-140 477
	0
	243 463
	0
	243 463
	243 463

	2.1. valsts pamatbudžets
	807 142
	-140 477
	0
	243 463
	0
	243 463
	243 463

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-140 082
	-67 750
	0
	-243 463
	0
	-243 463
	-243 463

	3.1. valsts pamatbudžets
	-140 082
	-67 750
	0
	-243 463
	0
	-243 463
	-243 463

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-67 750
	
	-243 463
	
	-243 463
	-243 463

	5.1. valsts pamatbudžets
	
	-67 750
	
	-243 463
	
	-243 463
	-243 463

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Pilns e-rēķinu risinājuma ieviešanas provizoriskais aprēķins:
 
	1. Izmaiņu izstrāde VID informācijas sistēmās
	Izmaksas EUR ar PVN
	c/d skaits
	1 c/d cena EUR ar PVN

	Datu noliktavas sistēma (DNS)
	57 717
	90
	641,3*

	
	192 269
	317,8
	605*

	Elektroniskās deklarēšanas sistēma (EDS)
	125 296
	218
	574,75*

	
	14 497
	78
	185,86**

	
	139 822
	262,625
	532,4**

	VID informācijas sistēmu savietotājs (VIDISS)
	14 574
	33
	441,65*

	
	203 809
	343,75
	592,9*

	Kopā
	747 984
	 
	 

	2. Latvijas Valsts radio un televīzijas centra sniegtais pakalpojums (LVRTC)  par 7 mēnešiem (11.2025. - 05.2026.)
	111 478
	 
	 

	Projekta izdevumi kopā: 
	859 462
	 
	 



*Iepriekšējo un šobrīd spēkā esošo līgumu vienas cilvēkdienas (c/d) cena par informācijas sistēmu (DNS, EDS, VIDISS) pilnveidošanu un uzturēšanu.
**EDS uzturēšanai šobrīd nav spēkā esoša līguma, tāpēc darbi tiek sūtīti Elektronisko iepirkumu sistēmā (EIS) - 185,86 c/d un 532,40 c/d ir cena par veiktajiem pasūtījumiem (katra pasūtījuma cena EIS var atšķirties).
 

E-rēķinu risinājuma uzturēšanai nepieciešams finansējums sākot ar 2026. gada jūniju. Izmaksas EUR ar PVN.
 
	 
	2026. gads
	2027. gads
	turpmākie gadi

	Sākotnēji plānotais finansējums
	0
	430 025 
	430 025 

	Izmaiņas
	111 478 
	-186 562
	-186 562 

	Finansējums pēc samazinājuma
	111 478 
	243 463 
	243 463 


 

	Izmaksu pozīcija
	2026. gads 
	2027.gads
	c/d skaits
	1 c/d cena EUR  ar PVN

	VID informācijas sistēmu uzturēšana 7 % no kopējām izstrādes izmaksām
	 
	52 359 EUR (ar PVN)
	~ 87
	600*

	Virtuālo serveru jaudu nomas pakalpojums (LVRTC pakalpojums)
	111 478, EUR (ar PVN)
	191 104EUR (ar PVN)
	 
	 

	Kopā
	111 478 EUR (ar PVN)
	243 463 EUR (ar PVN)
	 
	 


*Vidējā prognozētā viena cilvēkdienas cena. Uzturēšanai nepieciešamo cilvēkdienu skaits un cilvēkdienas izmaksas tiek prognozētas, pamatojoties uz cenām šobrīd spēkā esošajos līgumos par informācijas sistēmu (DNS, VIDISS) pilnveidošanu un uzturēšanu, kā arī ņemot vērā prognozējamo EDS līguma cilvēkdienas cenu.

 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Amata vietu skaits netiks palielināts



Cita informācija
Projekts tiek līdzfinansēts no Eiropas Savienības Atveseļošanas un noturības mehānisma plāna (AF) finansējuma, un tā kopējais finansējuma apjoms (kopējās attiecināmās izmaksas) pēc projekta pases grozījumiem 859 462 EUR apmērā, tai skaitā AF finansējums 710 299 EUR un valsts budžeta finansējums 149 163 EUR (PVN izdevumu segšanai)
 
	 
	2024
	2025
	2026
	Kopā

	AF sākotnēji plānotais finansējums*
	120 053
	1 363 349
	549 398
	2 032 800

	t.sk. AF finansējums
	99 217
	1 126 735
	454 048
	1 680 000

	t.sk. valsts budžeta finansējums
	20 836
	236 614
	95 350
	352 800

	Izmaiņas
	-62 336
	-1 116 791
	5 789
	-1 173 338

	t.sk. AF finansējums
	-51 517
	-922 968
	4 784
	-969 701

	t.sk. valsts budžeta finansējums
	-10 819
	-193 823
	1 005
	-203 637

	Projekta finansējums pēc samazinājuma
	57 717
	246 558
	555 187
	859 462

	t.sk. AF finansējums
	47 700
	203 767
	458 832
	710 299

	t.sk. valsts budžeta finansējums
	10 017
	42 791
	96 355
	149 163


Ņemot vērā, ka atbilstoši likumam “Par valsts budžetu 2026. gadam un budžeta ietvaru 2026., 2027. un 2028. gadam” investīcijas projekta īstenošanai 2026. gadā Finanšu ministrijas budžetā (apakšprogrammā 74.06.00 “Atveseļošanas un noturības mehānisma (ANM) projekti un pasākumi” ir ieplānots finansējums 807 142 euro apmērā, projektam plānotais finansējums tiks samazināts  251 955 euro apmērā.


Pēc investīcijas projekta pabeigšanas projekta rezultātu uzturēšanas izdevumu segšanai nepieciešamais papildu finansējums tiks pieprasīts normatīvajos aktos noteiktajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ņemot vērā, ka rīkojuma projekts paredz apstiprināt projektu, kura saturs jau ir noteikts MK noteikumos Nr. 435, kā arī Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 5. punktu, kas noteic, ka sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas, rīkojuma projekts neatbilst minētajiem kritērijiem un sabiedrības līdzdalības kārtība rīkojuma projekta izstrādē netiek piemērota.

Investīcijas projekta finansējuma saņēmējs ir tiešās pārvaldes iestāde – VID. Sabiedrības līdzdalība tiek nodrošināta līdz ar investīcijas projekta pieejamības nodrošināšanu tiesību aktu projektu (TAP) publiskajā portālā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Valsts digitālās attīstības aģentūra
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	VID funkcijas un uzdevumi tiks paplašināti, jo tiks glabāti saņemtie e-rēķinu dati nodokļu administrācijas funkciju nodrošināšanai un daļējai datu ielasīšanai PVN taksācijas perioda deklarācijā

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Pēc tiesību akta spēkā stāšanās tiks veikti attiecīgie grozījumi vienošanās par investīciju projekta īstenošanu.
Projekts tiek īstenots atbilstoši paredzētajam grafikam, nodrošinot plānoto aktivitāšu savlaicīgu izpildi un regulāru uzraudzību, organizējot projekta uzraudzības vadības grupas un projekta uzraudzības padomes sanāksmes, kurās tiek sniegta informācija par projekta aktuālo statusu, riskiem un finansējumu. Lai nodrošinātu visu projekta funkcionalitāšu pilnvērtīgu un kvalitatīvu izstrādi un ieviešanu, nepieciešams veikt termiņa pagarināšanu līdz 2026. gada 31. maijam.  
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

